Vihurimäe (film 2026)

**"Vihurimäe"** (inglise keeles "Wuthering Heights") on Suurbritannia ja Ameerika Ühendriikide 2026. aasta armastusfilm. Selle produtsent, stsenarist ja režissöör on Emerald Fennell. Film tehti Emily Brontë samanimelise romaani (1847) alusel ning Fennell üritas taasluua "tunnet, mis on teismelisel tüdrukul, kui ta seda romaani esimest korda loeb". Peaosades on Catherine Earnshaw' ja Heathcliffi rollis vastavalt Margot Robbie ja Jacob Elordi. Kõrvalosades on Hong Chau, Shazad Latif, Alison Oliver, Martin Clunes ja Ewan Mitchell.

"Vihurimäe" esilinastus 2026. aasta jaanuaris ning sai kriitikutelt tagasisidet seinast seina.

## Sisu
1771. aastal hukati üks mees avalikult poomise teel. Tema kannatused ja nähtav erektsioon viivad pealtvaatajad, sealhulgas Catherine Earnshaw' ja tema palgalise seltsitüdruku Nelly Deani, ühe lordi sohilapse, ekstaasi. Cathyi isa, kareda iseloomuga alkohoolik hr Earnshaw, tuleb ühel päeval tagasi oma tuule käes kõikuvasse gooti stiilis Vihurimäe mõisa Yorkshire'i rabades koos poisiga, kelle ta oli Liverpooli tänavatelt päästnud. Ta ütleb, et poisist saab Cathy "lemmikloom".

Cathy hakkab poissi kaitsma ja paneb talle oma surnud venna järgi nimeks Heathcliff. Aja möödudes saab neist lahutamatu paar. Kui nad vihma kätte jäävad ja hr Earnshaw' sünnipäeval koju hiljaks jäävad, võtab Heathcliff süü enda peale ja saab vitsa nii, et tema seljale jäävad eluaegsed armid.

Aastaid hiljem on Vihurimäe hr Earnshaw' süveneva alkoholismi ja hasartmängusõltuvuse tõttu lagunema hakanud. Cathyl on plaanis kurameerida uue naabri, rikka tekstiilikaupmehe Edgar Lintoniga, et pääseda Vihurimäe kõledast keskkonnast aidata tuua madalast soost teener Heathcliff, kellel on nüüd pikad juuksed ja habe, kõrgemasse seltskonda, kuigi Heathcliff on armukade ega kiida seda heaks.

Cathy läheb Edgari ja tema "Romeost ja Juliast" sisse võetud kerglase hoolealuse Isabella järele luurama. Ta väänab pahkluu välja ja veedab kuus nädalat nende juures, kuni ta terveks saab. Edgar on Cathysse armunud ja teeb talle abieluettepaneku, mille Cathy vastu võtab. Ta tuleb koju uhkelt riietatuna. Heathcliff on tõrjuv.

Ühel ööl näeb Cathy küünis pealt, kuidas hr Earnshaw' teenrid Joseph ja Zilliah on BDSM-vahekorras. Heathcliff leiab Cathy ja hoiab tal kätt suul. Hiljem läheb Cathy rappa ja masturbeerib seeliku all. Heathcliff leiab ta varsti ja neil on kirglik hetk, aga Cathy lükkab Heathcliffi suudluse tagasi.

Cathy avaldab Nellyle, et tunneb end sellepärast halvasti, et valib Heathcliffi asemel Edgari, ja et ta armastab Heathcliffi. Heathcliff kuuleb pealt, kuidas Cathy tunnistab, et tal oleks alandav abielluda vaese Heathcliffiga. Kuid ta läheb ära, enne kui Cathy tunnistab, et nende hinged on kokku põimunud. Cathy suureks kurvastuseks ratsutab murtud südamega Heathcliff päikeseloojangusse.

Aasta hiljem abiellub Cathy Edgariga ja elab priiskavat elu nende kodus Thrushcross Grangeis, kus tema toa seinad on värvitud tema näonaha värvi. Isabella tellib Cathyle uhkeid kleite ja teeb talle nuku Cathy, millel on Cathy enda juuksed. Aga Cathy igatseb, et Heathcliff tuleks tagasi.

Aastaid hiljem on Cathy Edgarist rase. Heathcliff tuleb viis aastat pärast põgenemist tagasi. Heathcliff on hoolitsetud, tal on lühikesed juuksed ja ta on salapärasel kombel saanud varanduse. Ta ei ole Cathyt nähes õnnelik, vaid on kibestunud ja vihane Cathy otsuse pärast abielluda Edgariga ning mõtleb abielluda Isabellaga, et teha Cathy armukadedaks.

Heathcliff ostab hr Earnshaw'lt Vihurimäe, ja too sureb varsti. Cathy läheb isa surnukeha vaatama, lööb seda jalaga, kuigi ta hiljem leebub. Cathy ütleb Isabellale, et Heathcliff ei ole tema jaoks hea, ja Isabella, kes on Heathcliffisse armunud, ründab teda. Varsti leiab Cathy nukumajast nukk Cathy, mis on pussitatud ja verine. Heathcliff alustab Cathyga intensiivset seksuaalsuhet.

Kui Cathy saab teada, et Nelly teadis, et Heathcliff kuulas, kui ta aastate eest ütles, et temaga abiellumine oleks talle alandav, püüab ta Nellyt ära ajada. Nelly räägib Edgarile Cathy afäärist ja Edgar keelab Cathyl Heathcliffiga kohtumise. Cathy räägib Heathcliffile oma rasedusest. Heathcliff ütleb, et tal ei ole sellest midagi, ja astub Cathyga vahekorda. Heathcliff teeb ettepaneku, et võib Edgari tappa, kuid Cathy lükkab selle tagasi ja saadab ta minema. Vihane Heathcliff alustab armastuseta BDSM-suhet Isabellaga, kes saab aru selle suhte tingimustest ja sellest, miks Heathcliff seda alustab, ja nõustub selles osalema. Heathcliff alandab Isabellat ja kohtleb teda nagu koera. See hirmutab Nellyt, kes neil külas on.

Cathy, kes on masenduses sellest, et Heathcliffi abiellub Isabellaga, lukustab end oma tuppa ja keeldub söömast. Heathcliff saadab Isabella kaudu Cathyle armastuskirju, kuid Nelly põletab need. Cathyl on pikka aega ravimata raseduse katkemine ja tal tekib selle tagajärjel veremürgitus. Ta ütleb Nellyle, et andestab talle reetliku ütlemata jätmise, et Heathcliff kuulis tema haavavaid sõnu pealt.

Nelly päästab Isabella ja räägib Heathcliffile, et Cathy on suremas. Heathcliff tõttab ratsutades Cathy juurde, kuid kohale jõudes leiab, et Cathy on juba surnud. Heathcliff hoiab surnud Cathyt ning palub tal teda hulluks ajada ning elu lõpuni mitte rahu anda. Ta meenutab seda korda, kui ta oli vitsa saanud ja nad olid lastena voodis ja Cathy teda lohutas ning naeratas, kui ta tõotas, et ei jäta Cathyt kunagi maha.

## Osades
* Margot Robbie – Catherine Earnshaw
* Charlotte Mellington – Catherine Earnshaw (noor)
* Jacob Elordi – Heathcliff
* Owen Cooper – Heathcliff (noor)
* Hong Chau – Nelly Dean
* Vy Nguyen – Nelly Dean (noor)
* Shazad Latif – Edgar Linton
* Alison Oliver – Isabella Linton
* Martin Clunes – hr Earnshaw
* Ewan Mitchell – Joseph
* Amy Morgan – Zillah
* Jessica Knappett – pr Burton
* Millie Kent – Jane
* Vicki Pepperdine – õde Mercy
* Paul Rhys – Heathcliffl isa

## Välislingid
* Koduleht
*